<classify> Cioaba alisema juzi Dar es Salaam kuwa kuanzia wiki hii anataka kumuona kila mchezaji wake akiwa tayari kwa mpambano kuelekea katika mchezo huo.Azam imeingia moja kwa moja raundi ya kwanza ya michuano hiyo huku Mbabane Swallows ikiingia raundi hiyo baada ya kuitoa Orapa United ya Botswana kwa jumla ya mikwaju ya penalti 3-2 baada ya sare ya bao 1-1 katika mchezo wa raundi ya awali.Azam FC inajiandaa na mechi hiyo ikitoka kushinda mchezo wa Ligi Kuu dhidi ya Stand United mabao 2-0 uliochezwa kwenye uwanja wa Azam Complex, mwishoni mwa wiki iliyopita.Kuna matatizo madogo kikosini nimeyaona kupitia mchezo wetu na Stand United nitayarekebisha, pia najua kuna baadhi ya wachezaji hawakuonekana uwanjani dhidi ya timu hii, lakini hakuna tatizo lolote kubwa, niliwapumzisha baadhi yao kwa ajili ya mchezo ujao wa kimataifa, alisema.Kocha huyo wa zamani wa Aduana Stars ya Ghana amewahimiza mashabiki wa Azam FC, kujitokeza kwa wingi Jumapili ili kuwaunga mkono wachezaji kuwapa nguvu ya kupambana kutafuta ushindi.Nawahimiza mashabiki na watu wa hapa Tanzania, hivi sasa Azam FC inaenda kucheza mchezo muhimu wa Kombe la Shirikisho tunaomba watu wengi waje kutuunga mkono kuipeperusha vyema bendera ya nchi, alisema.Kocha huyo kwa kushirikiana na wasaidizi wake Idd Cheche na Idd Abubakar wamefanya vizuri tangu kuanza mwaka huu, kwa kuiongoza vyema Azam FC ikiwa haijapoteza mchezo wowote huku akiahidi mashabiki wa timu hiyo kufanya vizuri zaidi.Azam FC itaingia kwenye mchezo huo ikiwa na rekodi ya aina yake ya kucheza mechi 15 mfululizo mwaka huu bila kupoteza hata moja huku ikiwa imeruhusu wavu wake kuguswa mara moja tu. Ushindi waliopata juzi dhidi ya Stand United umeifanya kujiongezea rekodi yake ya kucheza mechi saba mfululizo za Ligi Kuu Tanzania Bara bila kuruhusu bao lolote.  <topic>: MICHEZO 